29 



At Gjær ikke er uvirksom paa Dextrin, men sætter det i 

 Stand til at udvikle Kulsyre, har jeg først iagttaget ved et For- 

 søg af samme Art som det, ved hvilket man i Analysen hensigts- 

 mæssigt kan prøve Sukkerets Evne til at gjære, naar der kun 

 foreligger en ringe Mængde Stof. Jeg fyldte nemlig omtrent de 

 tre Fjerdedele af et sædvanligt Prøveglas med Qvægsølv og den 

 øvrige Deel deraf med en vandig Opløsning af Dextrin, som var 

 udrørt med lidt udvasket Gjær,*) stillede Glasset omvendt i en 

 Skaal med Qvægsølv og anbragte i samme Skaal til Control et 

 andet lignende Glas, i hvilket der over Qvægsølvet kun fandtes 

 Vand og Gjær i samme Forhold som i det første. Skaalen stod 

 i et lille Sandbad, ved hvis Opvarmning Glassenes Indhold fik 

 en Varme af omtrent 25*^. Det varede ikke længere end en 

 halv Times Tid, inden der viste sig tydelige Luftperler i Dextrin- 

 blandingen, og under den videre Henstand fyldtes Glasset efter- 

 haanden med Luft, som ved nærmere Prøve fandtes at være 

 Kulsyre. Da Blandingen i det andet Glas forholdt sig ganske 

 rolig, kunde den udviklede Kulsyre kun skyldes Dextrinet. 



Det var imidlertid klart, at dette Forsøg Intet beviste, dersom 

 det anvendte Dextrin indeholdt Sukker. Vel havde jeg renset 

 det ved saa ofte gjentagen Opløsning i Vand og Bundfældning 

 med Viinaand, at jeg meente, at det maatte være reent; men 

 Vished herfor havde jeg ikke og kunde jeg dengang heller ikke 

 faae. Med Payens og Guérins bestemte Udtalelser for Øje — 

 Beskrivelse af deres Gjæringsforsøg have de ikke meddeelt — , 

 maatte jeg derfor indtil videre antage, at det ikke var lykkedes 

 mig at fjerne Sukkeret. Jeg fortsatte altsaa Rensningen, indtil 



') Da Gjæren, som den gaaer i Handelen, let kan være ureen og give An- 

 ledning til Udvikling af en kjendelig Mængde Kulsyre ved at henstaae 

 med Vand alene (see ogsaa herom Liebigs ovenfor anførte Afhandling), 

 har jeg til alle Forsøg ved dette Arbeide udvasket den, først ved Udrø- 

 ring med Vand og Afheldning og derefter gjentagne Gange paa et Filter 

 under Anvendelse af Bunsens Luftpompe. Da den selv i denne Tilstand 

 meget snart antager en suur Reaction i Luften, har jeg hver Gang be- 

 nyttet den umiddelbart efler Udvaskningen. 



